**smernica č. 1/2022**

**Interná smernica**

**k prevencii a riešeniu šikanovania žiakov**

**v školskom prostredí**

|  |  |
| --- | --- |
| **Údaje o zamestnávateľovi** | |
| *Názov zamestnávateľa* | **Základná škola, Mierová 67, Želiezovce** |
| *Identifikačné číslo organizácie* | **37864581** |
| *Obec a PSČ* | **93701 Želiezovce** |
| *Ulica a číslo* | **Mierová 67** |
| *Štát* | **Slovenská republika** |
| *Štatutárny orgán zamestnávateľa (alebo osoba oprávnená konať v jeho mene)*  *Vyhotovil:*  *Schválil:* | **Mgr. Petra Tomašovičová, riaditeľ školy**  **Mgr. Monika Zimovčáková, výchovný poradca**  **Mgr. Rebeka Dudášová, školský psychológ**  **Mgr. Petra Tomašovičová, riaditeľ školy**  **PR – 25.1.2022** |
| *Dátum vyhotovenia/účinnosť* | **25.1.2022/4.2.2022** |

**Článok 1**

**Úvodné ustanovenie**

Riaditeľka Základnej školy, Mierová 67, Želiezovce (ďalej škola) v súlade so Smernicou č. 36/2018 k prevencii a riešeniu šikanovania detí a žiakov na školách a školských zariadeniach zo dňa 1. septembra 2018 a Národným programom boja proti drogám a Akčným plánom riešenia šikanovania v školách a školských zariadeniach na roky 2022 – 2023

**v y d á v a**

internú smernicu o prevencii a riešení šikanovania žiakov násilia, drogových závislostí a sociálno-patologických javov žiakov v školách a školských zariadeniach, cieľom ktorej je vzhľadom na závažnosť šikanovania poskytnúť základné informácie pedagogickým zamestnancom, ktorí sa podieľajú na výchovno-vzdelávacom procese, o formách jeho prejavov, návrhoch na riešenie, spôsoboch ich preventívneho pôsobenia a o potrebe spolupráce s rodičmi žiakov a príslušnými inštitúciami.

Tento pokyn sa vzťahuje na činnosť ZŠ, ŠKD.

**Článok 2**

**Charakteristika šikanovania**

1. 1. Šikanovaním rozumieme akékoľvek správanie žiaka alebo žiakov, ktorého zámerom je ublíženie inému žiakovi alebo žiakom, prípadne ich ohrozenie alebo zastrašovanie. Ide o cielené a opakované použitie násilia voči takému žiakovi alebo skupine žiakov, ktorí sa z najrôznejších dôvodov nevedia alebo nemôžu brániť. Šikanovanie sa prejavuje v rôznych podobách, ktoré môžu mať následky na psychickom a fyzickom zdraví.
2. Drogová prevencia sa definuje ako iniciatíva, aktivita a stratégia určená na to, aby sa predchádzalo zneužívaniu návykových látok, oddialil sa prvý kontakt s nimi, aby sa zamedzilo negatívnym dôsledkom spojeným so zneužívaním legálnych a nelegálnych drog. Školská prevencia obsahuje všetky vyššie uvedené aspekty, obmedzuje sa ale na školské prostredie. Zahrňuje prevenciu zneužívania drog, pravidlá a predpisy týkajúce sa drog, pomoc pri vyhľadávaní a poskytovaní starostlivosti pre ohrozených žiakov v odborných poradenských zariadeniach a službách a akékoľvek ďalšie aktivity, stratégie týkajúce sa zneužívania drog v škole.
3. Pod pojmom primárna prevencia rozumieme stratégie a aktivity určené na predchádzanie prvému užitiu drogy, k vlastnému začiatku užívaniu drogy.
4. Sekundárna prevencia zahrňuje programy, stratégie a aktivity zamerané na prevenciu vlastného zneužívania drog, včasnú identifikáciu a liečbu užívateľov drog s cieľom zabrániť vzniku závislosti na drogách – (deti, ktoré už prvý kontakt, experimenty majú za „sebou").

**Článok 3**

**Podstatné znaky šikanovania**

a) úmysel bezprostredne smerujúci k fyzickému alebo psychickému ublíženiu druhému,

b) agresia jedného žiaka alebo skupiny žiakov,

c) opakované útoky,

d) nevyrovnaný pomer síl medzi agresorom a obeťou,

e) urážlivé nadávky, posmech,

f) odcudzenie vecí, atď.

**Článok 4**

**Prejavy šikanovania**

Prejavy šikanovania môžu byť rôzne a v základnom ponímaní rozlišujeme priamu a nepriamu podobu.

***1. Priama podoba:***

a) fyzické útoky,

b) urážlivé prezývky,

c) nadávky,

d) posmech,

e) tvrdé príkazy agresora vykonať určitú vec proti vôle obete,

f) odcudzenie veci, atď.

***2. Nepriama podoba****:*

1. zhoršenie vzťahov v triede
2. vtieravé správanie agresora
3. utiahnuté správanie obete
4. stráž pri dverách
5. dieťa čaká, kým odídu ostatní zo školy
6. obeť stojí cez prestávku pri kabinete učiteľov
7. obeť sa bojí počas hodiny ísť na WC
8. zhoršenie správania obete
9. zhoršenie prospechu obete
10. zvýšená chorľavosť
11. rodičia vyslovia obavy zo šikanovania
12. obeť máva „náhodné“ zranenia
13. veci obete sú náhle v neporiadku

**Prejavy u šikanovaného:**

1. žiak je počas prestávok často osamotený, nemá kamarátov, ignorovanie obete,
2. ak má žiak prehovoriť pred triedou, je neistý, ustráchaný,
3. utiahnuté správanie obete,
4. pôsobí smutne, nešťastne, má blízko k plaču, stáva sa uzavretým,
5. jeho školský prospech sa niekedy náhle a nevysvetliteľne zhoršuje,
6. veci žiaka sú poškodené, znečistené, rozhádzané, stále mu chýbajú jeho veci,
7. odmieta vysvetliť poškodenie a stratu vecí alebo používa nepravdepodobné výhovorky,
8. mení svoju pravidelnú cestu do školy a zo školy,
9. začína vyhľadávať dôvody pre absenciu v škole,
10. odreniny, modriny, škrabance alebo rezné rany nedokáže uspokojivo vysvetliť,
11. obeť máva „náhodné “ zranenia,
12. zvýšená chorobnosť obete,
13. zhoršenie vzťahov v triednom kolektíve,
14. obeť čaká na odchod spolužiakov zo školy,
15. obeť sa zdržiava počas prestávok v blízkosti učiteľa,
16. zhoršenie správania obete,
17. obeť máva často poškodené školské pomôcky i veci v osobnom vlastníctve.

**Vývoj šikanovania:**

1. stupeň: šikanovanie sa začína „nevinným“ odstavovaním obete z nejakej činnosti, ktoré sa prejavuje prevažne **psychickými formami násilia** – ignorovaním, prehliadaním obete, vylúčením zo skupiny, neustálymi miernymi nadávkami, posmievaním, ohováraním a intrigovaním, braním desiatej alebo iných vecí. Ak sa obeť nedokáže brániť, nikomu to nepovie a nikto v triede sa ho nezastane, vzniká riziko druhého štádia.

2. stupeň: postupne (niekedy ako výsledok skúškového stresu, neistoty, nahromadenej agresie alebo nudy agresorov) sa začína **objavovať a stupňovať fyzická agresia** – občasné, ale opakované strkanie, potkýnanie, naťahovanie oblečenia, ťahanie za vlasy, podtrhávanie stoličky, odstrkovanie, bitky, facky vyhliadnutej obete. Ak to učiteľ ani rodič neodhalí alebo to podceňuje, obeť sa (pod vplyvom strachu) nedokáže brániť, ostatní v triede mu nepomôžu, šikanovanie sa zosilňuje a prechádza do ďalšej fázy.

3. stupeň: v triede sa vytvorí jadro – **k hlavnému agresorovi sa pridávajú ďalší**, utvorí sa skupinka dvoch alebo troch šikanujúcich, ktorí už postupujú systematicky a cieľavedome **s cieľom upevňovať svoju moc** a vplyv nielen na vybranú obeť, ale aj na ostatných spolužiakov. Ak ani v tejto etape nedôjde k odhaleniu a riešeniu šikanovania v škole alebo na podnet rodiča, vzniká ďalší stupeň – už rozvinutého šikanovania.

4. stupeň: k agresívnej skupinke sa pridávajú ďalší a zvyšok triedy začína obeť z rôznych dôvodov ignorovať a úplne vylučovať zo svojej spoločnosti, dokonca sa aj zúčastňovať na šikanovaní. **Šikanovanie sa** v „nakazenej“ triede v podstate **akceptuje ako normálne** správanie (nepísaný zákon), **začína sa šíriť po celej škole** a nadobúdať každodenný charakter.

5. stupeň: **všetci rešpektujú normy „šikanovania“,** agresori strácajú posledné zvyšky zábran, šikanovanie u nich môže nadobudnúť charakter závislosti a v škole „malej epidémie“, ktorej **riešenie si vyžaduje veľa energie, pomoc odborníkov a navyše negatívne ovplyvní** **aj povesť školy.**

Typy agresorov – iniciátorov šikanovania (podľa M. Kolářa):

I. typ:  
Primitívny, hrubý, impulzívny s problémovým správaním, s narušeným vzťahom k autorite, často ako výsledok agresie v rodine – telesné tresty.

Forma šikanovania: tvrdá fyzická agresia založená na strachu.

II. typ:  
Slušný, kultivovaný, narcistický, úzkostný, rodinná výchova dôsledná, „vojenská“ bez lásky.  
Forma šikanovania: cielené a rafinované násilie bez svedkov alebo cez prostredníkov.

III. typ:  
„Vtipkár“, optimistický, obľúbený, sebavedomý, „ukecaný“, bežná rodina, možná absencia duchovných a mravných hodnôt v rodine.  
Forma šikanovania: málo empatické násilie pre zábavu a humor.

**Článok 5**

**Kyberšikanovanie**

1. Kyberšikanovanie možno definovať ako zámerné a opakované, poškodzujúce správanie spôsobované cez elektronické média (internet, mobil a iné). Medzi negatívne činy v správaní detí, ktoré možno považovať za kyberšikanovanie:

* urážanie, posmievanie, nadávanie adresované obeti – pomocou SMS, emailov, v čete, telefonáty
* urážanie, posmievanie, nadávanie obeti viditeľné publiku – pomocou komentárov na profile sociálnych sietí (Facebook...), na webstránke, na blogu
* zosmiešnenie, poníženie viditeľné publiku – zverejnením fotky, fotomontáže, zosmiešňujúceho videa, a pod.
* šírenie zosmiešňujúcich obsahov – rozposielanie pomocou SMS, MMS, emailov, zdieľania na sociálnych sieťach
* kradnutie identity alebo vytvorenie falošnej virtuálnej identity obete, ich zneužitie, napr. vystupovanie a komunikovanie v niekoho mene
* posielanie obeti fotografie alebo videá s nevhodným či nepríjemným obsahom (niečo hnusné, desivé, znázorňujúce ubližovanie, sexuálne obsahy, násilie, brutalitu, a pod.) alebo odkazy na ne
* vyhrážanie, zastrašovanie, vydieranie
* zverejňovanie či zneužitie osobných informácií
* sexuálne narážky a komentáre či návrhy na sex, ktoré sú veku neprimerané, nevhodné
* zámerné, systematické vylučovanie z komunikácie a interakcií
* zneužitie cudzej identity ku kyberšikane,
* presviedčanie obete, aby prezradila o sebe nejaké tajomstvo a následné zverejňovanie týchto tajomstiev s cieľom poškodiť obeť,
* provokovanie a napádanie užívateľov v online komunikácii,
* vylúčenie z virtuálnej komunity,
* dlhodobé, opakované a systematické prenasledovanie,
* psychická manipulácia a vytváranie falošnej dôveryhodnosti s cieľom zneužitia,
* neustále napádanie v hre, hra proti pravidlám,
* technologické útoky, blokovanie účtu,
* zasielanie alebo preposielanie sexuálne sugestívnych alebo explicitných obrázkov či videí mailom či MMS.

1. Napriek negatívnym činom, ktoré tínedžeri často v prostredí internetu zažívajú a aj sami robia, nedá sa zovšeobecňovať a hovoriť, že každý negatívny čin je šikanovaním. Možno skôr hovoriť o negatívnom trende v online komunikácii, ktorý vyplýva z jeho charakteristík – (ľudia strácajú zábrany, prežívaná anonymita a dočasnosť virtuálnej komunikácie). Možno hovoriť aj o nezvládnutej „netikete“ – o neetickom či nekorektnom online správaní sa. Podstatné pre odlíšenie neetického správania na internete od šikanovania môžu byť nasledovné znaky:

* obeť vníma správanie ako nepríjemné, obťažujúce, cíti sa bezradne, bezmocne voči takému správaniu a nevie ho zastaviť.
* systematickosť, opakovanie negatívnych činov – nekorektné správanie sa opakuje, môže sa rozširovať o publikum, pripája sa viac ľudí, je častejšie alebo závažnejšie.
* prechádza od žartov k cielenému ubližovaniu.

1. Ako reagovať, ak sa žiaci stretnú s násilím na internete, kyberšikanovaním, zneužitím osobných údajov, netoleranciou a extrémizmom, ponukou na stretnutia s neznámou osobou, zverejňovaním citlivých obsahov na internete, a pod. a ako týmto javom predchádzať?

* Informovaním žiakov, ako sa zachovať, keď sa s negatívnymi činmi či kyberšikanovaním stretnú a kde nájdu pomoc. Zároveň ich upozorniť, ako byť pripravený na šikanovanie, nereagovať interakciou s agresorom, dôkazy o incidentoch si archivovať od okamihu, keď si všimnú, že to prekračuje zdravé hranice. Ukladať si správy, emaily, čet, vzhľad profilu či stránky, kde sa negatívne správanie prejavilo. Všetko toto môže byť použité na neskoršiu ochranu. Je dobré vedieť, že také správanie je stíhateľné a uložené materiály môžu poslúžiť ako dôkaz nielen pre rodičov a školu, ale aj pre orgány činné v trestnom konaní.
* Kde nájsť pomoc – je potrebné deti podporovať v tom, aby s problémom neostávali sami, ale obrátili sa na osobu, ktorej dôverujú. Môžu využiť: bezplatnú telefonickú linku pomoci 116111, Linka detskej dôvery-0907 401 749 , Krízová linka pomoci – 0800 500 333, napísať email na [potrebujem@pomoc.sk,](mailto:potrebujem@pomoc.sk) či využiť live čet zameraný na psychologickú pomoc pri online ohrozeniach [www.pomoc.sk](http://www.pomoc.sk/)., Nadácia Markíza-www.odpisemeti.sk.
* Aby mohli byť pedagógovia žiakom oporou a pozitívnym vzorom, musia sa v rámci možností snažiť „držať krok“ v technológiách.
* Využívať na vyučovaní internetové stránky zaoberajúce sa netiketou, napríklad [www.zodpovedne.sk](http://www.zodpovedne.sk/) , [www.ovce.sk](http://www.ovce.sk/) a iné, ktoré obsahujú zrozumiteľné informácie, inšpirácie na diskusie, vzdelávacie animované seriály pre menšie deti a interaktívne príbehy pre deti aj tínedžerov, ktoré im veku primeraným spôsobom sprostredkujú, na čo si dávať pozor.
* Rozvíjať kritické myslenie ohľadom online situácií.

1. **Postup pri riešení kyberšikanovania**

V prípade, že učiteľ zistí výskyt kyberšikany v triede, uplatní nasledovný postup:

1. uloží všetky dostupné dôkazy vo formáte jpg alebo iných obrázkov ešte pred tým, ako by mohli byť vymazané,
2. informuje koordinátora prevencie, výchovného poradcu a vedenie školy,
3. v spolupráci s koordinátorom prevencie a výchovným poradcom vykoná šetrenie kyberšikany a zistí viac o tom, kto je aktérom šikanovania, kto je iniciátor a kto je obeťou,
4. upozorní administrátora predmetnej stránky o porušovaní etiky na jeho stránke,
5. informuje zákonných zástupcov agresorov a obetí,
6. v prípade závažnej formy kyberšikanovania kontaktuje právnika a políciu.

**Článok 6**

## Ciele školy

* snažiť sa vytvoriť prostredie obmedzujúce vznik šikanovania
* vhodnými prostriedkami zabrániť jeho trvaniu
* vytvárať pozitívnu klímu v triede, v celej škole – budovať kladné medziľudské vzťahy, zodpovednosť za správanie, uvedomovanie si dôsledkov správania – podporovať zdravie, zdravý životný štýl
* vytvárať školu bez drog – hlavne alkohol a tabak – vytvárať postoje a schopností odmietať tieto látky
* v rámci primárnej prevencie informovať žiakov (primerane veku) o návykových látkach, ich účinkoch a rizikách
* realizovať osobnostný a sociálny rozvoj, rozvoj sociálnych komunikatívnych zručností
* komunikácia so žiakmi, medzi žiakmi a pedagógmi, spôsob vyjadrovania, oslovovania
* zapájanie rodičov do diania v škole, informovať ich o dianí v škole
* vhodné využívanie voľného času

**Článok 7**

**Zodpovednosť školy**

1. Škola zodpovedá za žiakov v čase školského vyučovania a školských akcií v súlade so školským zákonom, Dohovorom o právach dieťaťa a podľa pracovného poriadku školy.

2. Za povinnosť uvedenú v predchádzajúcom bode sú zodpovední všetci pedagogickí zamestnanci školy:

* 1. ktorí realizujú vyučovací proces,
  2. ktorí vykonávajú počas prestávok pedagogický dozor na chodbách,
  3. ktorí vykonávajú pedagogický dozor počas školských akcií rôzneho druhu (školské výlety, kurzy, exkurzie, kultúrne podujatia, športové podujatia a ďalšie školské akcie),
  4. ktorí vykonávajú pedagogický dozor počas záujmových krúžkov.

3. Škola zodpovedá aj za škodu, ktorú v čase vyučovania, resp. v dobe vykonávania, tzv. prechodného dohľadu spôsobí žiak, pokiaľ ten, kto je povinný vykonávať dohľad nepreukáže, že náležitý dohľad nezanedbal (§ 422 Občianskeho zákonníka).

4. Šikanovanie, resp. jeho náznaky, **nesmie** byť zamestnancami školy **v žiadnej miere** **akceptované.** Pedagogický zamestnanec musí šikanovanie medzi žiakmi **bez** **meškania riešiť** a každej jeho obeti poskytnúť okamžitú pomoc. Je povinný ihneď túto skutočnosť oznámiť triednemu učiteľovi agresora a obete, výchovnému poradcovi, prípadne vedeniu školy.

5. Zamestnanec školy, ktorý neprijme žiadne opatrenia v prípade šikanovania, resp. neoznámi danú skutočnosť kompetentným osobám, sa vystavuje riziku trestného stíhania.

**Článok 8**

**Účastníci prevencie šikanovania**

* 1. vedenie školy – dohliada na realizáciu celoškolskej stratégie proti šikanovaniu,
  2. výchovný poradca – koordinuje preventívne pôsobenie, eviduje potenciálnych agresorov a obete, spolupracuje s triednymi učiteľmi, koordinátorom PDZ a CPPPaP,
  3. špeciálny pedagóg, školský psychológ – pomáha zmierňovať možné príčiny agresie, sprostredkúva kontakty s poradenskými inštitúciami,
  4. triedny učiteľ – buduje triedny kolektív na báze vzájomnej dôvery medzi ním, žiakmi a rodičmi,
  5. ostatní pedagogickí zamestnanci – aktívne sa podieľajú na nesúhlasnom postoji voči prejavom šikanovania,
  6. vedúci záujmových útvarov,
  7. žiaci – sledujú správanie v rámci triednych kolektívov a sú oboznámení so spôsobmi boja proti šikanovaniu
  8. rodičia – sledujú správanie svojich detí a spolupracujú s učiteľmi,
  9. všetci zainteresovaní – spolupracujú s poradnými orgánmi – polícia, CPPPaP, CŠPPP, ÚPSVaR, a pod.

**Článok 9**

**Priestupková a trestnoprávna zodpovednosť**

1. Šikanovanie žiakov môže v určitých prípadoch napĺňať skutkovú podstatu priestupkov v zmysle zákona č. 372/1990 Z. z. o priestupkoch v znení neskorších predpisov. Ide predovšetkým o priestupky:
2. proti občianskemu spolunažívaniu,
3. proti majetku.
4. Zodpovedným za priestupky je ten, kto v čase spáchania priestupku dovŕšil **štrnásty** **rok svojho veku**. Ak v čase spáchania priestupku dovŕšil pätnásty rok a neprekročil osemnásty rok svojho veku, zaraďuje sa do kategórie **„mladistvých“**.
5. Šikanovanie žiakov môže v určitých prípadoch napĺňať aj skutkovú podstatu trestných činov v zmysle zákona č. 300/2005 Z. z. – Trestný zákon. Ide najmä o trestný čin:
   1. ohovárania,
   2. nebezpečného vyhrážania,
   3. ublíženia na zdraví,
   4. obmedzovania osobnej slobody,
   5. nátlaku,
   6. vydierania,
   7. lúpeže,
   8. hrubého nátlaku,
   9. krádeže,
   10. poškodzovania cudzej veci,
   11. neoprávneného užívania cudzej veci.
6. Páchateľom trestného činu je ten, kto trestný čin spáchal sám. Za spolupáchateľstvo trestného činu sa považuje, ak bol trestný čin spáchaný spoločným konaním dvoch alebo viacerých osôb.
7. Trestne zodpovedný je ten, kto v čase spáchania činu dovŕšil **štrnásty rok svojho veku.** Žiaci, ktorí v čase spáchania trestného činu dovŕšili štrnásty rok a neprekročili osemnásty rok svojho veku, sa podľa trestného zákona zaraďujú do kategórie **„mladistvých“.**
8. Pedagogický zamestnanec školy, ktorý sa dozvie o prípade šikanovania a **neprijme** **v tomto smere žiadne opatrenie, sa vystavuje riziku trestného postihu.**
9. Konaním podľa predchádzajúceho bodu môže pedagogický zamestnanec napĺňať i skutkovú podstatu trestného činu neprekazenia trestného činu, neoznámenia trestného činu alebo ublíženia na zdraví a to tak, že inému z nedbanlivosti ublíži na zdraví tým, že poruší dôležitú povinnosť vyplývajúcu z jeho zamestnania, povolania, postavenia alebo funkcie, alebo uloženú mu podľa zákona.

**Článok 10**

**Postup v prípade zistenia šikanovania**

V prípade, že sa v priestoroch budovy počas školského vyučovania a na školských akciách zistí prípad šikanovania, je každý pedagogický i nepedagogický zamestnanec povinný postupovať nasledovne:

1. Zamestnanec, ktorý zistí šikanovanie, informuje o tejto skutočnosti triedneho učiteľa agresora a obete (predtým si zistí meno a priezvisko žiakov a triedu, ktorú navštevujú), školského psychológa a člena vedenia školy.
2. Triedni učitelia si na vyšetrenie prizvú daných žiakov, zamestnanca školy, ktorý skutočnosť oznámil a školského psychológa (pri zachovaní dôvernosti). O danom vyšetrení spíšu zápis.
3. V zápise popíšu skutočnosť, vyjadrenia agresora a obete a navrhnú opatrenia na riešenie.
4. Triedni učitelia agresora a obete v spolupráci so školským psychológom si pozvú na pohovor rodičov, resp. zákonných zástupcov týchto žiakov. Aj o tomto stretnutí spíšu zápis (pri zachovaní dôvernosti). K pohovoru prizvú aj člena vedenia školy.
5. Po písomnom uzavretí celého prípadu, zvážení návrhov na opatrenia, vyjadrení agresora a obete, rodičov, resp. zákonných zástupcov týchto žiakov, riaditeľ školy rozhodne o ďalšom postupe v súlade so školským poriadkom školy, pracovným poriadkom školy, resp. zákonom č. 300/2005 Z. z. – Trestný zákon a zákonom č. 372/1990 Z. z. – Zákon SR o priestupkoch.
6. Nakoľko šikanovanie je závažným negatívnym spoločenským javom, celý prípad vyšetrenia šikanovania sa bude realizovať pri zachovaní dôvernosti až do vyriešenia daného prípadu. Týmto postupom nie je dotknutá informačná povinnosť školy.
7. V prípade, že tento negatívny jav zistí žiak školy, je povinný okamžite o tejto skutočnosti informovať svojho triedneho učiteľa alebo školského psychológa, prípadne člena vedenia školy.

**Článok 11**

**Postup pri podozrení zo zneužívania návykových látok**

**Tabakové výrobky - konzumácia v škole**

1. odobratie a zaistenie výrobku
2. spísanie záznamu s vyjadrením žiaka
3. oznámenie rodičom – komunikácia s nimi
4. výchovné opatrenie v súlade so školským poriadkom
5. oboznámenie ostatných pedagógov, žiakov v kolektíve

**Alkohol - konzumácia v škole**

1. odobratie a zaistenie výrobku
2. pri ohrození zdravia, života škola zabezpečí potrebnú pomoc a volá lekársku pomoc
3. ak nehrozí akútne nebezpečenstvo, spísanie záznamu s vyjadrením žiaka
4. vyrozumenie zákonného zástupcu a ten si žiaka vyzdvihne
5. komunikácia s rodičom
6. výchovné opatrenie v súlade so školským poriadkom
7. oboznámenie ostatných pedagógov, žiakov v kolektíve
8. kontaktovať odbor sociálnych vecí príslušného úradu pri opakovaní sa situácie a v závažných prípadoch

**Alkohol - nález v škole**

1. odobratie a zaistenie výrobku
2. okamžite informovať vedenie školy
3. spísanie záznamu s vyjadrením žiaka, ak bol nájdený u neho, oznámenie rodičom,

komunikácia s nimi

1. výchovné opatrenie v súlade so školským poriadkom
2. oboznámenie ostatných pedagógov, žiakov v kolektíve
3. omamné a psychotropné látky – konzumácia v škole
4. odobratie a zaistenie výrobku
5. pri ohrození zdravia, života škola zabezpečí potrebnú pomoc a volá lekársku pomoc
6. ak nehrozí akútne nebezpečenstvo, spísanie záznamu s vyjadrením žiaka
7. vyrozumenie zákonného zástupcu a ten si žiaka vyzdvihne
8. komunikácia s rodičom
9. výchovné opatrenie v súlade so školským poriadkom
10. oboznámenie ostatných pedagógov, žiakov v kolektíve
11. odbor sociálnych vecí príslušného úradu pri opakovaní sa situácie a v závažných prípadoch

– oznamovacia povinnosť orgánom sociálno-právnej ochrany dieťaťa, PZ

**Omamné a psychotropné látky - distribúcia**

1. pri podozrení na distribúciu musí škola vždy informovať PZ SR

**Omamné a psychotropné látky - nález**

1. odobratie a zaistenie látky
2. netestujeme chemické zloženie
3. spísanie záznamu
4. ak bola látka nájdená u žiaka, ten sa k tomu písomne vyjadrí
5. za prítomnosti svedka je látka vložená do obálky, zapíše sa dátum, čas a miesto nálezu, obálka sa zapečatí (prelepiť s pečiatkou školy) a uschová sa
6. škola vyrozumie PZ SR, tá latku identifikuje a zaistí

**Článok 12**

**Činnosť v rámci preventívnych opatrení**

1. Základným preventívnym opatrením školy je osvojiť si základný princíp: „Sme škola, kde sa šikanovanie netoleruje v žiadnych podobách!“
2. S podstatou, formami a nebezpečnými dôsledkami šikanovania ako antisociálneho správania jednotlivcov i skupín sa oboznámia všetci žiaci, zamestnanci školy a rodičovská verejnosť. Pre žiakov, pedagogických zamestnancov i rodičov je potrebné vedieť, že tieto formy správania nie sú neškodným humorom a zábavou. Musia sa oboznámiť predovšetkým s negatívnymi dôsledkami šikanovania, a to tak pre jeho obete, ako i pre agresorov. Za zvlášť nebezpečné je potrebné považovať tendenciu podceňovať počiatočné prejavy šikanovania.
3. Počas všetkých vyučovacích hodín, počas činnosti v školskom klube detí, počas mimoškolských aktivít, záujmovej činnosti učiť žiakov prijímať všeobecné hodnoty spoločnosti, identifikovať sa s nimi a konať v ich duchu v každodennom živote.
4. Riaditeľka školy umožní ďalšie vzdelávanie v tomto smere podľa akreditovaných programov výchovnému poradcovi, koordinátorovi prevencie, školskému psychológovi a ďalším pedagogických i zamestnancom.
5. V rámci účinnej prevencie šikanovania stratégie je dôležité najmä:
6. vytvárať pozitívnu klímu v škole
7. v úzkej spolupráci medzi žiakmi, zamestnancami školy, rodičmi oznamovať aj zárodky šikanovania (pri zachovaní dôvernosti takýchto oznámení)
8. Viesť písomné záznamy o riešení konkrétnych prípadov šikanovania.
9. V súlade s pracovným poriadkom vykonávať zvýšený dozor cez prestávky, pred začiatkom vyučovania, po jeho skončení i v čase mimo vyučovania žiakov, a to najmä v priestoroch, kde k šikanovaniu už došlo alebo by k nemu mohlo dochádzať.
10. Oboznámiť pedagogických zamestnancov so systémom školy pre oznamovanie a vyšetrovanie šikanovania.
11. Informovať pedagogických zamestnancov, žiakov, aj rodičov o tom, čo robiť v prípade, keď sa dozvedia o šikanovaní (umiestniť na prístupné miesto kontakty a telefónne číslo na inštitúcie, ktoré sa problematikou šikanovania zaoberajú)-prostredníctvom web stránky školy.
12. Spolupracovať s odborníkmi z CPPPaP, resp. s ďalšími odbornými pracoviskami poradenských a preventívnych služieb v regióne.

Navrhované opatrenia školy v rámci prevencie sociálno-patologických javov (SPJ)

1. zvyšovanie odbornej úrovne pedagógov v oblasti prevencie SPJ,
2. pravidelné oboznamovanie žiakov s vnútorným poriadkom školy,
3. dodržiavanie pravidiel – výklad, kontrola zo strany pedagógov, ale aj žiakov,
4. pri porušovaní pravidiel – postihnutie vinníka,
5. zvyšovanie spolupráce medzi triednym učiteľom a triedou, triednym učiteľom a rodičmi,
6. využívať stále viac akcie „žiaci pre žiakov“ – peer programy,
7. podpora zdravotnej, osobnostnej a sociálnej výchovy,
8. systematická preventívna činnosť (prednášky, besedy, predstavenia, ...), podpora zdravého životného štýlu,
9. využívať preventívne programy.

**Článok 13**

### Stratégia a postup prevencie šikanovania

V rámci účinnej prevencie šikanovania je dôležité :

1. zabezpečiť spoluprácu rodičov, žiakov a zamestnancov školy,
2. dôsledne vykonávať dozor zo strany pedagogických zamestnancov počas prestávok a v kritických zónach školy,
3. informovanosť všetkých zainteresovaných (pedagogických zamestnancov, rodičov, žiakov) o postupe pri odhalení agresívneho správania sa žiakov,
4. spolupracovať s odborníkmi CPPPaP,
5. zabezpečiť vzdelávanie pedagogických zamestnancov v oblasti prevencie šikanovania a agresívneho správania
6. zamerať pozornosť na nových a nastupujúcich žiakov,
7. zvyšovať sebavedomie detí,
8. zahrnúť problematiku šikanovania do tém „ranných kruhov“.

Žiaci i pedagógovia musia byť oboznámení s Trestným zákonom a základnými informáciami o šikanovaní a kyberšikanovaní takto:

* materiál o prevencii šikanovania na škole bude dostupný na web stránke školy,
* organizovať besedy s políciou,
* konzultačné hodiny so školským psychológom pre žiakov a ich rodičov, zamestnancov školy
* tvoriť letáky na nástenky v triedach a  hlavnú nástenku na prízemí budovy s kontaktmi na linky pomoci
* zahrnúť problematiku šikanovania do tém „ranných kruhov

**Odporúčania pre žiaka – obeť i svedkov:**

Na škole je zriadená schránka dôvery, prípadné podnety rieši výchovný poradca s koordinátorom prevencie šikanovania. V prípade, že sa v priestoroch budovy počas školského vyučovania a na školských akciách zistí prípad šikanovania, je každý pedagogický i nepedagogický zamestnanec povinný postupovať nasledovne:

1. Zamestnanec, ktorý zistí šikanovanie, **informuje o tejto skutočnosti triedneho** **učiteľa agresora a obete,** (predtým si zistí meno a priezvisko žiakov a triedu, ktorú navštevujú), výchovného poradcu a člena vedenia školy.
2. Triedni učitelia si na vyšetrenie prizvú daných žiakov, zamestnanca školy, ktorý skutočnosť oznámil a výchovného poradcu (pri zachovaní dôvernosti). O danom vyšetrení **spíšu zápis**, pričom tento odovzdajú v jednom vyhotovení:

a) zákonnému zástupcovi obete a agresora

b) výchovnému poradcovi

c) triednemu učiteľovi

V zápise popíšu skutočnosť, vyjadrenia agresora a obete a navrhnú opatrenia na riešenie.

1. Triedni učitelia agresora a obete v spolupráci s výchovným poradcom **si pozvú na** **pohovor rodičov, resp. zákonných zástupcov týchto žiakov**. Aj o tomto stretnutí spíšu zápis (pri zachovaní dôvernosti). K pohovoru prizvú aj člena vedenia školy.
2. Po písomnom uzavretí celého prípadu, zvážení návrhov na opatrenia, vyjadrení agresora a obete, rodičov, resp. zákonných zástupcov týchto žiakov, **riaditeľ školy rozhodne** **o ďalšom postupe** v súlade so školským poriadkom školy, pracovným poriadkom školy, resp. zákonom č. 300/2005 Z. z. – Trestný zákon a zákonom č. 372/1990 Z. z. – Zákon SR o priestupkoch v znení neskorších predpisov.
3. Nakoľko šikanovanie je závažným negatívnym spoločenským javom, celý prípad vyšetrenia šikanovania sa bude realizovať **pri zachovaní dôvernosti až do vyriešenia** **daného prípadu**. Týmto postupom nie je dotknutá informačná povinnosť školy.
4. V prípade, že tento negatívny jav zistí žiak školy, je povinný okamžite o tejto skutočnosti informovať svojho triedneho učiteľa, výchovného poradcu, v ich neprítomnosti člena vedenia školy.

**Článok 14**

**Metódy riešenia šikanovania**

1. **Pre vyšetrenie šikanovania žiakov v našej škole sa použijú tieto metódy:**

1. zaistenie ochrany obetiam,
2. rozhovor so žiakmi, ktorí na šikanovanie upozornili, rozhovor s obeťou a agresormi,
3. nájdenie vhodných svedkov, individuálne, prípadne konfrontačné rozhovory so svedkami – **nikdy nekonfrontovať obeť a agresora,**
4. kontaktovanie rodičov alebo zákonných zástupcov žiakov,
5. kontaktovanie špecializovaných inštitúcií (CPPPaP, diagnostické centrum, atď.) – kontakt zabezpečuje výchovný poradca,
6. využitie anonymnej dotazníkovej metódy.

2. **Pri výskyte skupinového násilia voči obeti sa použije tento postup:**

1. okamžitá pomoc obeti,
2. dohoda riaditeľa školy s výchovným poradcom, triednymi učiteľmi a s ostatnými pedagogickými zamestnancami školy na postupe vyšetrovania,
3. vlastné vyšetrenie,
4. zabránenie možnej krivej výpovede agresorov, ich izolácia bez možnosti dohodnúť sa na spoločnej výpovedi,
5. pokračujúca pomoc a podpora obete,
6. nahlásenie prípadu polícii – rozhodne riaditeľ školy,
7. kontaktovanie rodičov alebo zákonných zástupcov žiakov – zabezpečia triedni učitelia,
8. kontaktovanie špecializovaných inštitúcií.

**Článok 15**

**Opatrenia na riešenie situácie**

V prípade, že sa vyskytne prípad šikanovania, sa použijú tieto opatrenia:

1. **Opatrenia pre obete:**

1. individuálna práca s obeťou,
2. odporučiť rodičom žiakov vyhľadať odbornú starostlivosť (hlavne CPPPaP),
3. zorganizovať skupinový intervenčný program riaditeľa školy v spolupráci s CPPPaP,
4. informovanie a poradenstvo pre rodičov žiakov.

2. **Opatrenia voči agresorovi:**

1. individuálna práca s agresorom,
2. odporučiť rodičom agresorov vyhľadať odbornú pomoc,
3. výchovné opatrenia – pokarhanie triednym učiteľom, pokarhanie riaditeľkou školy,
4. preložiť žiaka do inej triedy,
5. znížiť známku zo správania,

3. **Opatrenia v mimoriadnych prípadoch:**

1. odporučiť rodičom umiestniť žiaka na dobrovoľný diagnostický pobyt do liečebno-výchovného sanatória,
2. oznámiť príslušnému Úradu práce, sociálnych vecí a rodiny – sociálno-právna ochrana detí za účelom využitia nutných výchovných opatrení v prospech maloletého v zmysle zákona č. 195/1998 Z. z. o sociálnej pomoci, v znení neskorších predpisov,
3. oznámiť príslušnému útvaru Policajného zboru SR, ak došlo k závažnejšiemu prípadu šikanovania, pri ktorom je podozrenie, **že bol spáchaný trestný čin** **alebo čin inak trestný** (u maloletých),
4. návrh na preradenie agresora do iného žiackeho kolektívu.

**Článok 16**

**Spolupráca školy s rodičmi žiakov a ďalšími inštitúciami**

Pri podozrení na šikanovanie žiaka je potrebná spolupráca vedenia školy, koordinátora prevencie, školského psychológa, prípadne výchovného poradcu a ďalších pedagogických zamestnancov tak s rodinou obete, ako aj s rodinou agresora. Nedá sa však predpokladať, že rodičia budú vždy hodnotiť situáciu objektívne, preto sa odporúča upozorniť ich na to, aby si všímali možné príznaky šikanovania a ponúknuť im pomoc. Pri pohovore s rodičmi majú dbať pedagogickí zamestnanci na taktný prístup a najmä na zachovanie dôvernosti informácií.

1. Pri podozrení na šikanovanie žiaka sú koordinátor prevencie drogových závislostí a sociálno-patologických javov, výchovný poradca, **ale hlavne triedni učitelia povinní** **upozorniť rodičov žiakov**:
2. aby si všímali možné príznaky šikanovania,
3. a súčasne im ponúknuť pomoc.

Táto povinnosť platí tak pre rodinu obete, ako aj pre rodinu agresora.

1. Pri pohovore s rodičmi sú učitelia povinní dbať na taktný prístup a najmä zachovanie dôvernosti informácií.
2. Spoluprácu pri danej problematike so špecializovanými inštitúciami za školu zabezpečuje výchovný poradca a koordinátor prevencie drogových závislostí a sociálno-patologických javov.
3. Pri podozrení, že šikanovanie naplnilo skutkovú podstatu priestupku alebo trestného činu, je riaditeľ školy povinný oznámiť túto skutočnosť príslušnému útvaru PZ SR.
4. Riaditeľ školy je povinný bez zbytočného odkladu oznámiť orgánu sociálno-právnej ochrany skutočnosti, ktoré ohrozujú žiaka, alebo že žiak spáchal trestný čin, prípadne opakovane páchal priestupky.

**Článok 17**

**Postup v prípade zistenia šikanovania**

V prípade, že sa v priestoroch budovy školy počas školského vyučovania a na školských akciách zistí prípad šikanovania, je každý pedagogický a nepedagogický zamestnanec povinný postupovať nasledovne:

1. Zamestnanec, ktorý zistí šikanovanie, informuje o tejto skutočnosti triedneho učiteľa agresora a obete (predtým si zistí meno,  priezvisko a triedu, ktorú navštevuje), výchovného poradcu a člena vedenia školy. Pri veľmi vážnych prípadoch šikanovania je tento zamestnanec povinný zavolať políciu.
2. Triedni učitelia si na pohovor prizvú daných žiakov (nie v jednom termíne), zamestnanca školy, ktorý skutočnosť oznámil a výchovného poradcu školy. O danom pohovore triedni učitelia spíšu zápis, pričom tento odovzdajú v jednom vyhotovení:
3. zákonnému zástupcovi obete a agresora,
4. výchovnému poradcovi,
5. triednemu učiteľovi.

V zápise popíšu skutočnosť, vyjadrenia agresora a obete, navrhnú opatrenia na riešenie daného problému.

1. Triedni učitelia agresora a obete si v spolupráci s výchovným poradcom pozvú na pohovor rodičov, resp. zákonných zástupcov týchto žiakov (nie v jednom termíne). Aj o tomto stretnutí spíšu zápis. K pohovoru prizvú aj člena vedenia školy.
2. Po písomnom uzavretí celého prípadu, zvážení návrhov na opatrenia, vyjadrení agresora a obete, rodičov, resp. zákonných zástupcov týchto žiakov, riaditeľ školy rozhodne o ďalšom postupe v súlade so školským poriadkom školy, pracovným poriadkom školy, resp. zákonom č. 300/2005 Z. z. – Trestný zákon a zákonom č. 372/1990 Z. z. – Zákon SR o priestupkoch.
3. Keďže šikanovanie je závažným negatívnym spoločenským javom, celý prípad vyšetrenia šikanovania sa bude realizovať pri zachovaní dôvernosti až do vyriešenia daného prípad

**Článok 17**

**Systém výchovných opatrení**

Po dokázaní šikanovania môže byť agresor potrestaný:

1. výchovným opatrením – pokarhaním riaditeľa školy,

2. zníženou známkou zo správania,

3. oznámením šikanovania polícii,

4. návrhom na umiestnenie do výchovného ústavu.

**Článok 18**

**Všeobecné ustanovenia**

* 1. Základným preventívnym opatrením základnej školy je princíp: **„Sme škola, kde sa šikanovanie netoleruje v žiadnych podobách!“**
  2. Formy správania a konania uvedené v čl. 3 a čl. 5 tejto smernice nie sú v žiadnom prípade **neškodným humorom a zábavou.**
  3. Úlohou vedenia školy, všetkých pedagogických a nepedagogických zamestnancov školy **je vytvoriť pozitívnu klímu v škole**, aby sa predchádzalo prejavom antisociálneho správania jednotlivcov alebo skupín žiakov.
  4. Táto smernica je v súlade s pravidlami správania a konania žiakov vrátane sankcií za ich porušenie zapracovanými v školskom poriadku školy.
  5. Výchovný poradca ako aj koordinátor prevencie drogových závislostí a sociálnopatologických javov zapracujú ustanovenia tejto smernice do svojich plánov.
  6. S touto smernicou sú povinní oboznámiť žiakov školy všetci triedni učitelia a túto skutočnosť zapísať do poznámky v časti **„ranné kruhy“.**
  7. Vedenie školy zabezpečí vzdelávanie v oblasti prevencie šikanovania najmä triednych učiteľov, koordinátorov prevencie drogových závislostí a sociálno-patologických javov a výchovného poradcu.
  8. S touto smernicou triedni učitelia oboznámia rodičov, resp. zákonných zástupcov žiaka odkazom na web stránku školy.

**Článok 19**

**Záverečné ustanovenia**

1. S vnútornou smernicou o prevencii a riešenia šikanovania, násilia, drogových závislostí a sociálno-patologických javov žiakov v Základnej škole, Mierová 67, Želiezovce musia byť oboznámení všetci zamestnanci školy.
2. Vnútorná smernica je záväzná pre všetkých pedagogických, odborných i nepedagogických zamestnancov školy. Jeho porušenie sa posudzuje ako porušenie pracovnej disciplíny.
3. Vnútorná smernica je k nahliadnutiu v kancelárii riaditeľa školy a na internete školy.
4. Vnútorný predpis nadobúda platnosť dňom 4. februára 2022.
5. Smernica bola prerokovaná na pedagogickej rade dňa 25. januára 2022.

Mgr. Petra Tomašovičová

riaditeľka školy

Zoznam príloh:

Príloha č. 1: Zápis z vyšetrenia problému šikanovania

Príloha č. 2: Zápis z pohovoru rodičov agresora a obeti šikanovania

Príloha č. 1

**Základná škola, Mierová 67, Želiezovce**

**Zápis z vyšetrenia problému šikanovania**

Dátum: ……………………….

Meno a priezvisko agresora …........................................................ Trieda ….........................

Triedny učiteľ ….............................................................................

Popis skutočnosti – vyjadrenie agresora:

Meno a priezvisko obete: …........................................................... Trieda ….........................

Triedny učiteľ ….............................................................................

Popis skutočnosti – vyjadrenie obete:

Návrh opatrení na riešenie:

Problém šikanovania vyšetroval …................................................................

Zamestnanec, ktorý skutočnosť oznámil …...................................................

Školský psychológ ….....................................................................................

Výchovný poradca:........................................................................................

Podpisy prítomných:

Príloha č. 2

**Základná škola, Mierová 67, Želiezovce**

**Zápis z pohovoru rodičov agresora a obete šikanovania**

Dátum …............…………………….

Meno a priezvisko rodiča (zákonného zástupcu) agresora …........................................................

Meno a priezvisko agresora …........................................................................................................

Bydlisko …......................................................................................................................................

Triedny učiteľ …................................................................................................................................

Meno a priezvisko rodiča (zákonného zástupcu) obete …..............................................................

Meno a priezvisko obete....................................................................................................................

Bydlisko …........................................................................................................................................

Triedny učiteľ …..................................................................................................................................

Popis skutočnosti:

Návrh opatrení na riešenie:

Problém šikanovania vyšetroval ….............................................

Riaditeľka školy …......................................................................

Školský psychológ …..................................................................

Výchovný poradca: .....................................................................

Podpisy prítomných: